ক্রীড়া ডেস্ক :: সাফ ফুটবলের উদ্বোধনী ম্যাচ খেলেছে নেপাল-পাকিস্তান। দেশের ফুটবলেই দর্শক খরা। সেখানে পাকিস্তান-নেপালের ম্যাচ দেখতে কে আর মাঠে যাবে। তবে টিভির পর্দায় চোখ থাকার কথা দর্শকদের। যতটা না ম্যাচের হার-জিত দেখতে তার চেয়ে বেশি কেমন সম্প্রচার করে তা দেখার জন্য। কারণ বঙ্গবন্ধু স্যাটেলাইট-১ এর মাধ্যমে প্রথমবারের মতো সাফ ফুটবলের ম্যাচটি সরাসরি সম্প্রচার হচ্ছে। তাতে নেপালকে ২-১ গোলে হারিয়েছে পাকিস্তান। তবে জয় হয়েছে বঙ্গবন্ধু স্যাটেলাইট-১ এর।